ועדת הכספים, כנסת 19, פרוטוקול מספר 454, 2014-11-18 14:04

ניסן סלומינסקי: אנחנו עוברים לנושא הבא: סעיף 3 מתוך הצעת חוק מס ערך מוסף (תיקון מס' 45), התשע"ד-2014 – מס בשיעור אפס על שירותי פיקוח, תיאום ובקרה בקשר לביצוע ניסויים רפואיים.

ניסן סלומינסקי: זה גם פיצול של תיקון מספר 45.

ניסן סלומינסקי: רבותי, זה דבר חשוב מאוד.

ניסן סלומינסקי: מי מסביר את זה?

<גיא גולדמן: המטרה של התיקון כפי שכתוב, לתת מס בשיעור אפס לעוסקים בישראל שנותנים שירותים לחברות תרופות זרות בקשר לביצוע ניסויים רפואיים בבני אדם.

<גיא גולדמן: על החשיבות של הניסויים והצורך לשמור אותם בישראל ועל התחרות מול חוץ לארץ הסבירו פה המדען הראשי ונציגי משרד הבריאות.

<גיא גולדמן: רק אגיד שככלל יש לנו בסעיף 30(א)(5) שיעור אפס על שירות שניתן לתושב חוץ והבעיה לתת שיעור אפס מכוח סעיף 30(א)(5) לשירותים האלה היא שהם ניתנים גם לתושב ישראל, לבתי-חולים.

<גיא גולדמן: לכן לא ניתן במצב החוקי הקיים היום לתת על השירותים האלה שיעור אפס.

<גיא גולדמן: זה הרקע לתיקון החקיקה.

ניסן סלומינסקי: במצב היום ניתן לתת שיעור אפס רק לאדם פרטי אבל לא לבתי-החולים?

<גיא גולדמן: לא.

<גיא גולדמן: השירותים האלה רשות המסים רואה אותם כשירותים שניתנים לא רק לתושב החוץ, לא רק לחברות הזרות אלא גם לתושב ישראל, מכיוון שהם ניתנים גם לבתי-החולים.

<גיא גולדמן: לכן יש בעיה לתת להם שיעור אפס.

יעקב ליצמן: מי יחליט?

יעקב ליצמן: משרד הבריאות או משרד האוצר?

ניסן סלומינסקי: לפני השאלה מי יחליט אני רוצה להבין מה מחליטים.

<גיא גולדמן: בואו נעשה סדר.

<גיא גולדמן: מי שנותן את השירותים הם העוסקים שנותנים שירותי פיקוח, תיאום, ניטור ובקרה לגבי המחקרים האלה.

<גיא גולדמן: השירותים ניתנים לחברות הזרות.

<גיא גולדמן: לכאורה אם הם היו ניתנים לתושב חוץ בלבד היה אפשר לתת שיעור אפס מכוח סעיף 30(א)(5), לא היינו צריכים לבוא עם תיקון חקיקה.

<גיא גולדמן: אבל מאחר ורואים את השירותים האלה גם כשירותים שניתנים לבתי-החולים בישראל אנחנו מציעים לבוא עם תיקון חקיקה ולקבוע שיעור אפס ייעודי לשירותים האלה, על שירותי תיאום, פיקוח ובקרה.

ניסן סלומינסקי: אתה מדבר על החלק הטכני ואנחנו רוצים להבין את המהות.

ניסן סלומינסקי: המדען הראשי אולי יסביר לנו.

יעקב ליצמן: לפני שממשיכים אני אומר שיש לי הסתייגות.

יעקב ליצמן: אני חושב שזה צריך להינתן גם לתושבי הארץ ולא רק לתושבי חוץ לארץ.

יעקב ליצמן: בבקשה שיסביר.

יעקב ליצמן: זה יוצר פה פרצה?

ניסן סלומינסקי: רגע, בואו נשמע אותו, לאט-לאט.

ניסן סלומינסקי: המדען הראשי, פרופ' אבי ישראלי, בבקשה.

יעקב ליצמן: בעצם לך זה לא נוגע.

<אבי ישראלי: בוודאי, לי אין שום עמדה לגבי ההסתייגות הזאת.

משה גפני: למה לא מביאים הכול יחד?

<אבי ישראלי: אסביר גם את זה.

ניסן סלומינסקי: קודם כול שנבין על מה.

<אבי ישראלי: נושא הניסויים בבני אדם הוא נושא חשוב מאוד.

<אבי ישראלי: אנחנו מאוד רוצים לעודד את הניסויים לפי הכללים הנכונים.

<אבי ישראלי: זאת אומרת, שהכול ייעשה לפי כללי האתיקה וכולי וכולי.

<אבי ישראלי: הדברים האלה חשובים מאוד.

<אבי ישראלי: ישראל מתחרה כדי לקבל גם את התרופות וגם את המכשירים וגם את הניסויים מוקדם ככל הניתן כדי לתת אותם לאנשים גם בחלק מן המקרים במחיר אפס בזמן הניסוי.

<אבי ישראלי: חבר הכנסת גפני ערך על זה דיון ארוך בוועדת המדע והטכנולוגיה בראשותו.

<אבי ישראלי: הוא מאוד תמך ועודד לתת לדברים האלה פטורים ואני מודה לו על כך.

<אבי ישראלי: אנחנו מאוד מעוניינים, מצדי שכולם – אבל זה לא העניין שלי, אין לי עמדה בחלק הזה – יקבלו פטור על הניסויים האלה.

<אבי ישראלי: אני רוצה להסביר במה מדובר.

<אבי ישראלי: כשעורכים ניסוי צריך שיהיה עליו פיקוח ובקרה כדי שיראו שכל מי שנכנס- - -

ניסן סלומינסקי: מה זה ניסוי רפואי לפי הכללים?

ניסן סלומינסקי: אצלי זה מצלצל כמו כל מיני דברים.

<אבי ישראלי: רוצים לתת לאנשים עם מחלת דם טיפול בתרופה חדשה.

יעקב ליצמן: אז בא מע"מ ואומר: תשלם לי מע"מ על זה.

ניסן סלומינסקי: כמובן יש כללים מתי מותר ומתי אסור?

יעקב ליצמן: כן, לפי כללי האתיקה.

<אבי ישראלי: זה מה שהתכוונתי, הכול לפי הכללים.

<אבי ישראלי: צריך לאשר את זה בוועדת הלסינקי לפי כל כללי האתיקה ובודקים מי האנשים שיכולים להיכלל בניסוי.

ניסן סלומינסקי: הבנתי.

ניסן סלומינסקי: אושר הנושא הזה.

<אבי ישראלי: עכשיו הולכים לעשות את הניסוי.

<אבי ישראלי: כשהולכים לעשות אותו קודם כול נותנים את התרופות, על זה ידברו בהמשך, ולא מוכרים אותן.

<אבי ישראלי: לכן אמרנו שלא הגיוני שמי שנותן לנו את התרופות במתנה ישלם על זה מע"מ.

ניסן סלומינסקי: נניח "טבע" יצרה איזו תרופה שעכשיו רוצים לנסות על בני אדם.

ניסן סלומינסקי: מי עושה את הניסוי, "טבע" או בית-חולים?

ניסן סלומינסקי: שאני אבין איך זה עובד.

<איריס וינברגר: "טבע" היא חברה ישראלית.

<זאב פורת: מדובר על החברות הזרות שמספקות את התרופות לחולים ישראלים כדי שהניסוי יתבצע על-ידן.

ניסן סלומינסקי: חברה בארצות-הברית שיש לה תרופה מסוימת לחולי סרטן, אושר לתת את אותה תרופה בישראל.

<אבי ישראלי: מי שעורך את הניסוי זה חוקר ראשי, שלו יש את האחריות.

<אבי ישראלי: זה רופא, חוקר ראשי.

<אבי ישראלי: החברה נותנת את התרופות.

<אבי ישראלי: היא לא עורכת את הניסוי.

<אבי ישראלי: מי שעורך את הניסוי הוא רופא שקיבל אישורים.

ניסן סלומינסקי: רופא בבית-חולים?

<אבי ישראלי: רופא בבית-חולים או בקהילה, זה לא משנה, תלוי במחלה.

<אבי ישראלי: הוא יכול להיות בקהילה, אבל רופא שקיבל את כל האישורים.

<אבי ישראלי: הוא משתמש בתרופה ובכל הדברים האלה.

<אבי ישראלי: כאשר נותנים תרופה בניסוי לא מוכרים אותה ולכן על זה צריך לקבל פטור ממע"מ.

<אבי ישראלי: את זה תיכף הם יסבירו.

<אבי ישראלי: חלק ב', כאשר עורכים את הניסוי צריך לראות שהוא נעשה על-פי כל הכללים כדי שנוכל להפיק ממנו תועלת וכדי לדעת אם באמת הוא עוזר או לא עוזר.

<אבי ישראלי: את הדברים האלה עושים, יש חברות שעושות על זה פיקוח, בקרה ותיאום.

יעקב ליצמן: למה אתה לא מפחד ש"טבע" תיקח את התרופה הניסיונית ותעבור לאיסלנד או למקום אחר?

יעקב ליצמן: היא תברח גם כן.

<איריס וינברגר: "טבע" יכולה לקזז את התשומה.

<איריס וינברגר: עם "טבע" אין בעיות.

יעקב ליצמן: רבותי, אני תומך בעצם הדבר, מה שאבי ישראלי אומר, אני בעד.

יעקב ליצמן: לדעתי בהחלט צריך לעשות את זה.

יעקב ליצמן: אבל אני חושב שהאפליה בין המקומיים לבין חברות מחוץ לארץ יוצרת עוול גדול.

<שי דותן: אבל האפליה הזאת מובנית בחוק המע"מ.

ניסן סלומינסקי: רבותי, אני עוד בשלב שאני לא יודע שבכלל יש אפליות, עוד לא הגענו לזה, בדיוק חסמו אותו שם.

ניסן סלומינסקי: אבי ישראלי, בבקשה תמשיך.

ניסן סלומינסקי: חברה מחוץ לארץ נותנת תרופה לניסוי ויש כאן חברות בארץ שמפעילים כדי לפקח וכולי.

<אבי ישראלי: רואים אם מי שנכלל בניסוי הוא בסדר.

ניסן סלומינסקי: אז מה הבעיה כאן?

יעקב ליצמן: "בריסטול מאיירס" רוצה לעשות ניסוי על בני אדם כאן ולכן הם באים עכשיו לומר: תפטרו אותם ממע"מ על התרופה.

יעקב ליצמן: אני אומר שגם "טבע", כאשר היא עושה כאן ניסוי צריך לפטור גם אותה.

ניסן סלומינסקי: אתה מבזבז את כל הזמן כי אבקש ממנו לחזור על הדברים כל עוד לא אבין.

ניסן סלומינסקי: את מי פוטרים ממע"מ?

ניסן סלומינסקי: את החברה מחוץ לארץ שנותנת את התרופה?

<אבי ישראלי: את החברה הזרה.

ניסן סלומינסקי: מה זה קשור לחברות שמלוות?

<אבי ישראלי: לא צריך לגבות מע"מ מהחברה.

ניסן סלומינסקי: מהחברה שנותנת את התרופה?

<גיא גולדמן: צריך להבחין פה בין הפן הכלכלי לפן המשפטי.

<גיא גולדמן: העלות המימונית נופלת על החברה הזרה.

<גיא גולדמן: משפטית מי שחייב בתשלום המס הוא עוסק ישראלי שנותן את השירות לחברה הזרה.

<גיא גולדמן: מי שבפועל נושא בנטל המס הזה הוא החברה הזרה.

<גיא גולדמן: החברה הזרה לא יכול לנכות את מס התשומות על השירותים האלה ולכן היא צריכה את ההקלה הזאת.

<גיא גולדמן: אם חברה ישראלית תקבל את השירותים האלה היא תוכל לנכות את מס התשומות ולכן השאלה לא מתעוררת פה, אין מע"מ אפקטיבי.

<גיא גולדמן: לכן התיקון מתייחס לשירותים שניתנו לחברות זרות, זאת הסיבה.

<איריס וינברגר: אולי ניתן איזה הסבר.

<איריס וינברגר: אנחנו יוצרים פה חריג.

<איריס וינברגר: כעיקרון, שירות לתושב חוץ, כאשר נושא ההסכם בפועל הוא מתן שירות גם לתושב ישראל, לא זכאי למע"מ אפס כי אנחנו אומרים שהעוסק שנותן את השירות בארץ, בגלל שנושא ההסכם זה עסקאות בארץ, זה תושבים ישראלים וכולי, אנחנו לא רוצים לתת פה מע"מ בשיעור אפס כי אנחנו לא רואים בזה ייצוא שירות אמיתי.

<איריס וינברגר: פה יש מקרה מיוחד, שבגלל הבקשה המיוחדת של משרד הבריאות והייחודיות של הניסויים הקליניים והחשיבות שלהם החלטנו ליצור פה חריג לסעיף 30(א)(5) ואז לקבוע שיעור מע"מ אפס על הניסויים האלה.

יעקב ליצמן: עד עכשיו זה טוב במיוחד, אני מעודד מאוד מחקר, מעודד מאוד ניסויים.

יעקב ליצמן: אני חושב שכך נכון לעשות ואני רוצה ללכת הלאה.

יעקב ליצמן: אבל אני אומר, אם אתם כבר באים לוועדת הכספים ומבקשים מס בשיעור אפס רק לאנשי חוץ לארץ, אני חושב שזה לא נכון.

ניסן סלומינסקי: אבל "טבע" מקזזת את זה אני מבין.

ניסן סלומינסקי: נכון?

<זאב פורת: "טבע" נשארת באותה סיטואציה כמו חברה זרה.

<זאב פורת: למעשה אנחנו מעמידים אותן באותה קונסטלציה.

<זאב פורת: ל"טבע" אנחנו מאפשרים לקזז את התשומות, לפיכך המע"מ האפקטיבי הוא אפס.

<זאב פורת: חברה זרה לא יכולה לעשות את זה, לכן אנחנו קובעים מע"מ אפס כדי להיות באותה סיטואציה.

משה גפני: פרופ' ישראלי, איזה חלק לא מופיע?

<אבי ישראלי: מה שכרגע לא מופיע זה פטור ממע"מ על התרופות.

משה גפני: למה זה לא מופיע?

<אבי ישראלי: אני מבין שזה משהו טכני.

<אבי ישראלי: הם יסבירו.

<גיא גולדמן: הסיפור של פטור מייבוא מנוהל על-ידי המכס ונעשה לפי פרטי מכס.

<גיא גולדמן: הוא נקבע בתקנות מע"מ.

<גיא גולדמן: תקנה 9(א) מפנה לפרט המכס.

<גיא גולדמן: יש טיוטה של התיקון הזה.

<גיא גולדמן: ציפינו שהשר יחתום עליו הבוקר אך בגלל האירועים שהיו הבוקר השתנה לוח הזמנים שלו ברגע האחרון והוא לא יכול היה לחתום.

<גיא גולדמן: יש פה את הטיוטות.

יעקב ליצמן: זאת אומרת, צריך להיות מע"מ אפס על תרופות.

<גיא גולדמן: פטור בייבוא.

<איריס וינברגר: פטור בייבוא על התרופות שמיועדות לניסויים.

יעקב ליצמן: רק לניסויים?

<איריס וינברגר: כן, רק לניסויים.

<גיא גולדמן: אגב, יש לנו את הנוסח פה.

יעקב ליצמן: נגיש הסתייגות על זה.

משה גפני: אולי נגיש כולנו הסתייגות.

משה גפני: אם השר יסכים, נוריד את ההסתייגות.

משה גפני: זה המון זמן.

ניסן סלומינסקי: רצית להוסיף משהו?

<איריס וינברגר: רק לומר את הסיבה של הפטור בייבוא.

יעקב ליצמן: הסיבה מובנת.

<איריס וינברגר: מי ששילם את המע"מ הזה בייבוא היה החברות שמְשַלחות את התרופות האלה, כאשר הן לא מוכרות את התרופות האלה, התרופות האלה נמכרות על-ידי החברות בחוץ לארץ.

<איריס וינברגר: לכן הן לא היו רשאיות בעצם לקזז את התשומות של הייבוא.

<איריס וינברגר: לכן נוצר כאן עיוות אמיתי.

<איריס וינברגר: כצעד משלים לעניין הזה של הניסויים הקליניים אנחנו, מצד אחד, קובעים מע"מ אפס לעוסקים המתאמים, ומצד שני, קובעים פטור ממע"מ בייבוא של התרופות.

<איריס וינברגר: המנגנון לעשות את זה הוא צו תעריף המכס, שיפורסם על-ידי שר האוצר, ותיקון תקנה 9(א) שתזכיר את פרט המכס, שתאושר על-ידי ועדת הכספים.

יעקב ליצמן: אבל הקיזוז של חברה ישראלית לא חל על חברת חוץ לארץ.

<איריס וינברגר: אז היא לא תצטרך לקזז כי לא יהיה מע"מ.

ניסן סלומינסקי: כלומר זה אותו דבר.

<גיא גולדמן: כן, אותו דבר.

ניסן סלומינסקי: מה שאנחנו נעשה, לפני שנשמע את ההערות של הייעוץ המשפטי של הוועדה, מאחר ואנחנו רוצים את החתימה של השר על תיקון תקנה 9(א), אם נאשר את הצעת החוק אני הרי צריך לחתום על זה.

יעקב ליצמן: לא, נבקש רביזיה.

<שגית אפיק: זה הצעת חוק, זה עולה למליאה.

ניסן סלומינסקי: אני אבקש רביזיה.

ניסן סלומינסקי: אם יקחו כמה ימים וזה לא יגיע – אתה יודע מה, לא אוריד את הרביזיה עד שתביאו לי את החתימה של השר.

ניסן סלומינסקי: בסדר?

<איריס וינברגר: רק אעיר בעניין הזה שמדובר כאן על עוסקים שונים.

<איריס וינברגר: אלה שתי הטבות שנוגעות לאותו נושא.

ניסן סלומינסקי: אני מבין, אבל מאחר וגם אתם אומרים שהשר אמור היה לחתום על זה הבוקר- - -

<גיא גולדמן: מתי תאשרו פורמלית את התקנה?

<גיא גולדמן: את הצעת החוק אתם יכולים לאשר היום.

יעקב ליצמן: כאשר השר יחתום.

<שגית אפיק: כאשר תביאו את התקנה נאשר אותה, בשבוע הבא.

יעקב ליצמן: לא, היום אחר הצהרים.

ניסן סלומינסקי: אם מחר זה יגיע אוריד את הרביזיה, זה הכול.

<גיא גולדמן: אני מקווה שהוא יחתום על תיקון התקנות, אני לא יודע.

יעקב ליצמן: אני מקווה שאוריד את הרביזיה.

ניסן סלומינסקי: משה גפני, אני מגיש רביזיה.

משה גפני: אני מגיש גם הסתייגות על אותו דבר.

יעקב ליצמן: גם אני מגיש רביזיה.

יעקב ליצמן: אם השר יחתום אוריד אותה.

משה גפני: אני מגיש הסתייגות.

משה גפני: מה הבעיה?

משה גפני: אני רק רוצה להגיד לך כיושב-ראש ועדת המדע והטכנולוגיה שאנחנו מנהלים את הדיאלוג הזה כבר שנה ורשות המסים אמרה שתביא את זה עד סוף המושב.

משה גפני: היא אמרה את זה כבר מזמן.

<גיא גולדמן: הטיפול שלנו בנושא הזה הסתיים.

<גיא גולדמן: יש אפילו נוסח של התקנות.

משה גפני: אין לי טענות לאף אחד.

משה גפני: אני אומר שאם מישהו חס וחלילה חולה וצריך את התרופה הזאת וצריך לשלם כסף, המציאות היא ש- - - לא יעזור לו.

משה גפני: אין לי טענות, אני רק מברך אתכם על כך שהבאתם את זה עכשיו ואני רוצה שיבוא הכול באופן מושלם.

משה גפני: אז ליצמן ויושב-ראש הוועדה מגישים רביזיה.

משה גפני: תביאו את החתימה מן השר.

משה גפני: אני מגיש הסתייגות.

משה גפני: כל הדברים האלה ירדו ברגע שתגיע חתימת השר.

משה גפני: אם זה לא יהיה אשאר עם ההסתייגות.

בועז טופורובסקי: מה ההסתייגות?

משה גפני: ההסתייגות מתייחסת לתיקון התקנה.

ניסן סלומינסקי: אבל את ההסתייגות נצטרך להוריד.

ניסן סלומינסקי: נכון?

בועז טופורובסקי: אתה רוצה שאני אציע לך נוסח להסתייגות?

משה גפני: בועז טופורובסקי, מה רע במה שאני אומר?

בועז טופורובסקי: אין שום דבר רע.

בועז טופורובסקי: רציתי להציע לך נוסח מיטיב יותר להסתייגות.

משה גפני: אם מישהו חס וחלילה חולה והוא צריך את התרופה הזאת ואומרים לו לשלם מע"מ, הוא לא יכול להגיד שהוא מחכה.

<שלומית ארליך: רק עוד שאלה לגיא גולדמן או למשרד הבריאות.

<שלומית ארליך: בעצם הסעיף מנוסח כרגע כדלקמן: "מתן שירותי פיקוח, תיאום ובקרה".

<שלומית ארליך: האם באמת אלה שלושת השלבים הבלעדיים בעניין הזה?

<שלומית ארליך: למשל שלב התכנון, שהבנתי שהוא שלב נוסף שקיים- - -

<אבי ישראלי: הם לא מעורבים.

<אבי ישראלי: יש חוקר ראשי.

<אבי ישראלי: הם מעורבים בפיקוח על הביצוע, זה בסדר.

<אבי ישראלי: זה לא בידיים שלהם.

<גיא גולדמן: הנוסח תואם עם משרד הבריאות, עם הגורמים הרלוונטיים.

<גיא גולדמן: עבדנו עליו, ישבנו בישיבות.

ניסן סלומינסקי: רבותי, אם כך, יש הסתייגות, שאנחנו נוריד אותה.

משה גפני: יש הסתייגות.

משה גפני: אם אכן התהליך שלך ושל ליצמן יקרום עור וגידים וזה יגיע לכאן אוריד את ההסתייגות.

<שגית אפיק: אתה בעצם רוצה להכניס את הצו כהסתייגות לחוק.

<שגית אפיק: הוועדה תפיל את ההסתייגות הזאת והיא תעבור למליאה.

<שגית אפיק: ככל שהם יביאו את הצו, חבר הכנסת גפני יוותר על ההסתייגות ואנחנו אפילו לא נעלה אותה למליאה.

ניסן סלומינסקי: לכן אני אומר, נצטרך להפיל את ההסתייגות.

יעקב ליצמן: אני מציע לך עוד שלב.

יעקב ליצמן: אנחנו נפיל את ההסתייגות וניתן לו רביזיה בנוסף להסתייגות.

יעקב ליצמן: מה זה משנה אם רביזיה או הסתייגות, זה אותו דבר.

<שגית אפיק: אבל ברגע שיש הסתייגות על הרביזיה הוא יצביע על הכול.

<שגית אפיק: אם יש הסתייגות על הרביזיה אי אפשר להצביע.

<שגית אפיק: אתם מתחייבים להביא את זה עד השבוע הבא והיושב-ראש מתחייב להעלות את זה לדיון, להצביע על התקנות ולאשר אותן.

<שגית אפיק: אי אפשר לאשר אותן כעת, אין לכם את התקנות.

ניסן סלומינסקי: את מדברת על התקנות שלהם?

ניסן סלומינסקי: בסדר.

<שגית אפיק: אני רק רוצה לוודא, התקנות שתביאו יכללו רק את העניין של התרופות?

<גיא גולדמן: יהיו כמה תקנות.

<גיא גולדמן: אתם תאשרו את התקנה הזאת בלבד.

<שגית אפיק: אנחנו נאשר אך ורק את התקנות של התרופות.

ניסן סלומינסקי: כל אחת תהיה בנפרד.

<שגית אפיק: הוא אומר שנאשר רק את התקנות של התרופות.

ניסן סלומינסקי: מי בעד לאשר את ההצעה של חבר הכנסת גפני שכולם שמעו אותה?

ניסן סלומינסקי: מי נגד?

ניסן סלומינסקי: בעד – 1

ניסן סלומינסקי: נמנעים – אין

ניסן סלומינסקי: ההצעה לא נתקבלה ותהפוך להסתייגות.

משה גפני: ההסתייגות לא התקבלה.

משה גפני: לא אעלה אותה למליאה אם יגיעו התקנות.

ניסן סלומינסקי: אצביע על הצעת החוק ואחר-כך נבקש רביזיה.

<שלומית ארליך: סעיף 1 – תיקון סעיף 30 "בחוק מס ערך מוסף, התשל"ו-1975, בסעיף 30(א), אחרי פסקה (18) יבוא: "(19) מתן שירותי פיקוח, תיאום ובקרה בקשר לביצוע ניסויים רפואיים בבני אדם לתושב חוץ.

<שלומית ארליך: ""

ניסן סלומינסקי: מי בעד?

ניסן סלומינסקי: ירים את ידו.

ניסן סלומינסקי: בעד – 2

ניסן סלומינסקי: נמנעים – אין

ניסן סלומינסקי: הצעת החוק נתקבלה פה אחד.

ניסן סלומינסקי: חבר הכנסת ליצמן ואני מגישים רביזיה.

ניסן סלומינסקי: שוב, ברגע שתגישו לנו את חתימת השר על התקנות אנחנו נוריד את הרביזיה וחבר הכנסת משה גפני יוריד את ההסתייגות.

ניסן סלומינסקי: תודה רבה.